೨೦೧೯ ರ ಬಂಡೀಪುರದ ಕಾಡ್ಗಿಚ್ಚು

[thumb| ಬಂಡೀಪುರ ಅರಣ್ಯ ಪ್ರದೇಶದಲ್ಲಿ ಕಾಡ್ಗಿಚ್ಚು ಹೊತ್ತಿ ಉರಿಯುತ್ತಿರುವ ಉಪಗ್ರಹ ಚಿತ್ರ; ಹೊಗೆ [ಕೇರಳ|ಕೇರಳದ ಮೇಲೆ ನೈಋತ್ಯಕ್ಕೆ ಹಿಂಬಾಲಿಸುತ್ತಿರುವುದು]]
ಫೆಬ್ರವರಿ ೨೦೧೯ ರಲ್ಲಿ, ಭಾರತದ ಕರ್ನಾಟಕ ರಾಜ್ಯದ ಬಂಡೀಪುರ ರಾಷ್ಟ್ರೀಯ ಉದ್ಯಾನವನದಾದ್ಯಂತ ಹಲವಾರು ಸ್ಥಳಗಳಲ್ಲಿ ಭಾರೀ ಕಾಡ್ಗಿಚ್ಚುಗಳು ಸಂಭವಿಸಿದವು. ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆಯ (ಇಸ್ರೋ) ರಾಷ್ಟ್ರೀಯ ದೂರಸಂವೇದಿ ಕೇಂದ್ರವು ಬೆಂಕಿಯಿಂದ ಹಾನಿಗೊಳಗಾದ ಒಟ್ಟು ಪ್ರದೇಶದ ಮೌಲ್ಯಮಾಪನವನ್ನು ನಡೆಸಿತು. ೨೧ ಫೆಬ್ರವರಿ ೨೦೧೯ ರಿಂದ ೨೫ ಫೆಬ್ರವರಿ ೨೦೧೯ ರವರ ವರೆಗೆ ಕಳೆದ ಐದು ದಿನಗಳಲ್ಲಿ ಸುಟ್ಟ ಪ್ರದೇಶದ ವಿಸ್ತೀರ್ಣವು ಸುಮಾರು ೧೦,೯೨೦ ಎಕರೆ ಎಂದು ಅಂದಾಜಿಸಿದೆ   

೨೪ ಫೆಬ್ರವರಿ ೨೦೧೯ ರ ವೇಳೆಗೆ ದೊಡ್ಡ ಬೆಂಕಿಯನ್ನು ನಿಯಂತ್ರಣಕ್ಕೆ ತರಲಾಯಿತಾದರೂ, ಕೆಲವು ಪ್ರದೇಶಗಳಲ್ಲಿ ಉರಿಯುತ್ತಲೇ ಇತ್ತು. ತಮಿಳುನಾಡಿನ ಮುದುಮಲೈ ಅರಣ್ಯ ಪ್ರದೇಶಕ್ಕೂ ಬೆಂಕಿ ವ್ಯಾಪಿಸಿ ಸುಮಾರು ೪೦ ಎಕರೆ ಪ್ರದೇಶದಲ್ಲಿ ಹಾನಿಯಾಯಿತು. ಇದು ಮತ್ತಷ್ಟು ಹರಡದಂತೆ ತಮಿಳುನಾಡು ಅರಣ್ಯ ಇಲಾಖೆ ಕ್ರಮ ಕೈಗೊಂಡಿತು. 

ಬಂಡೀಪುರ ಪ್ರದೇಶದಲ್ಲಿ ೧೯ ಸಾವಿರ ಎಕರೆ ಅರಣ್ಯ ನಾಶವಾಯಿತು. ಗಾಳಿಯಿಂದಾಗಿ ಬೆಂಕಿ ವೇಗವಾಗಿ ಹರಡುತ್ತಿದ್ದು, ಅಧಿಕಾರಿಗಳು ಗುಂಡ್ಲುಪೇಟೆ - ಊಟಿ ರಾಷ್ಟ್ರೀಯ ಹೆದ್ದಾರಿಯನ್ನು ಬಂದ್ ಮಾಡಿದ್ದರು, ಬಂಡೀಪುರ ರಾಷ್ಟ್ರೀಯ ಉದ್ಯಾನವನದಲ್ಲಿ ಸಫಾರಿಯನ್ನೂ ರದ್ದುಗೊಳಿಸಲಾಗಿತ್ತು. ಬಲವಾದ ಗಾಳಿಯು ಅಗ್ನಿಶಾಮಕ ಸಿಬ್ಬಂದಿ, ಅರಣ್ಯ ಸಿಬ್ಬಂದಿ ಮತ್ತು ಸ್ವಯಂಸೇವಕರ ಕೆಲಸವನ್ನು ಹೆಚ್ಚು ಕಷ್ಟಕರವಾಗಿಸಿತು. 

ಕುಂದಕೆರೆ ಶ್ರೇಣಿಯನ್ನು ನಾಶಪಡಿಸಿದ ಬೆಂಕಿಯು ಬಾರಕಟ್ಟೆ ಮತ್ತು ಗುಡ್ಡಕೆರೆ, ನಂತರ ಹಿಮವತಿ ಗೋಪಾಲಸ್ವಾಮಿ ಬೆಟ್ಟಗಳಿಗೆ ವ್ಯಾಪಿಸಿತು. ಇದು ಜಾರ್ಕಲ್ ಕೆರೆ ಮತ್ತು ಗೌರಿಕಾಳು ಬೆಟ್ಟಗಳಲ್ಲಿನ ಕಾಡುಗಳನ್ನು ನಾಶಪಡಿಸಿತು. ಸಾವಿರಾರು ಮರಗಳ ಜೊತೆಗೆ ಅನೇಕ ಸಣ್ಣ ಸಸ್ತನಿಗಳು ಮತ್ತು ಸರೀಸೃಪಗಳು ಸತ್ತವು. ಹಿಂದಿನ ಎರಡು ವರ್ಷಗಳಲ್ಲಿ ಬಂಡೀಪುರ ರಾಷ್ಟ್ರೀಯ ಉದ್ಯಾನದಲ್ಲಿ ಯಾವುದೇ ಕಾಡ್ಗಿಚ್ಚಿನ ಘಟನೆಗಳು ಕಂಡುಬಂದಿರಲಿಲ್ಲ.  ಆಗಿನ ಕರ್ನಾಟಕ ರಾಜ್ಯದ ಮುಖ್ಯಮಂತ್ರಿ ಎಚ್‌ಡಿ ಕುಮಾರಸ್ವಾಮಿ ಅವರು ಭಾರತೀಯ ವಾಯುಪಡೆಯನ್ನು ಸಹಾಯಕ್ಕಾಗಿ ಕರೆದ ನಂತರ ಹೆಲಿಕಾಪ್ಟರ್‌ಗಳನ್ನು ನಿಯೋಜಿಸಲಾಗಿತು.  ಒಬ್ಬರು ಕರಡಿಕಲ್ ಬೆಟ್ಟದ ಸಾಲುಗಳತ್ತ ಸಾಗಿದರೆ ಮತ್ತೊಬ್ಬರು ಚಮ್ಮನ ಹಳ್ಳದ ಮೇಲಿನ ಸಾಮಾನ್ಯ ಪ್ರದೇಶದಲ್ಲಿ ಬೆಂಕಿಯನ್ನು ನಂದಿಸಿದರು.

ಬೋಳಗುಡ್ಡ ಮತ್ತು ಕಣಿವೆ ದೇವಸ್ಥಾನದ ಪ್ರದೇಶಗಳು ಹೆಲಿಕಾಪ್ಟರ್ ಅಗ್ನಿಶಾಮಕ ನಿಯಂತ್ರಣಕ್ಕೆ ಒಳಪಟ್ಟಿವೆ  ಒಟ್ಟು ೧೦ ಹೆಲಿಕಾಪ್ಟರ್‌ ಹಾರಿಸಲಾಯಿತು, ಸರಿಸುಮಾರು ೩೦,೦೦೦ ಲೀಟರ್ ನೀರನ್ನು ಬಿಡಲಾಗಿತ್ತು. 

ಬೆಂಕಿ ಅವಘಡದಲ್ಲಿ ಸಾವನ್ನಪ್ಪಿದವರ ಸಂಖ್ಯೆ ಇನ್ನೂ ಅಂದಾಜಿಸಿರಲಿಲ್ಲ. ನಿಧಾನವಾಗಿ ಚಲಿಸುವ ಸಣ್ಣ ಪ್ರಾಣಿಗಳು, ಸರೀಸೃಪಗಳು ಕಾಟವನ್ನು ಅನುಭವಿಸಿದರೆ, ಚಿರತೆ ಮತ್ತು ಹುಲಿಗಳಂತಹ ದೊಡ್ಡ ಸಸ್ತನಿಗಳು ಬಂಡೀಪುರ ಹುಲಿ ಸಂರಕ್ಷಿತ ಪ್ರದೇಶಕ್ಕೆ ಓಡಿಹೋಗಿ ಹತ್ತಿರದ ಪ್ರದೇಶಗಳಲ್ಲಿ ಆಶ್ರಯ ಪಡೆದಿವೆ ಎಂದು ವನ್ಯಜೀವಿ ಅಧಿಕಾರಿಗಳು ಹೇಳುತ್ತಾರೆ.  ಅರಣ್ಯಕ್ಕೆ ಬೆಂಕಿ ಹಚ್ಚಿದ ಆರೋಪದ ಮೇಲೆ ಇಬ್ಬರು ಕುರಿಗಾಹಿಗಳನ್ನು ಅರಣ್ಯಾಧಿಕಾರಿಗಳು ಬಂಧಿಸಿದ್ದರು. ಬಂಡೀಪುರದಲ್ಲಿ ತಮ್ಮ ಜಾನುವಾರುಗಳ ಮೇಲೆ ಹುಲಿ ದಾಳಿಗೆ ಹೆದರಿ, ಫೆಬ್ರವರಿ ೨೨, ೨೦೧೯ ರಂದು ಅವರು ಸುಮಾರು ಒಂದು ತಿಂಗಳ ಕಾಲ ಪ್ರದೇಶದಲ್ಲಿ ಕಾಣಿಸಿಕೊಂಡಿದ್ದ ಹುಲಿಯನ್ನು ಓಡಿಸಲು ಬೆಂಕಿ ಹಚ್ಚಿದ್ದರು, ಇದು ಭಾರಿ ಬೆಂಕಿಗೆ ಕಾರಣವಾಯಿತು, ಇದು ಬಂಡೀಪುರ ಅರಣ್ಯ ಪ್ರದೇಶವನ್ನು ನಾಶಪಡಿಸಿತು. ಆರೋಪಿಗಳ ವಿರುದ್ಧ ವನ್ಯಜೀವಿ ಸಂರಕ್ಷಣಾ ಕಾಯ್ದೆ ೧೯೭೨ ರ ಭಾರತೀಯ ಸೆಕ್ಷನ್ ೨೭, ೨೯, ೩೦, ೩೧, ೪೦, ೫೦ ಮತ್ತು ೫೧ ರ ಅಡಿಯಲ್ಲಿ ಪ್ರಕರಣ ದಾಖಲಿಸಲಾಯಿತು.  

## ಚಿತ್ರಗಳು

ಚಿತ್ರ:Bandipur Forest fire1 2019.jpg|ಒಣ ಹುಲ್ಲಿನಿಂದಾಗಿ ಅರಣ್ಯ ಪ್ರದೇಶದಲ್ಲಿ ಬೆಂಕಿ ವ್ಯಾಪಿಸಿದೆ
ಚಿತ್ರ:Bandipur Forest fire2 2019.jpg|ಫೆಬ್ರವರಿ ೨೦೧೯ ರಲ್ಲಿ ಬಂಡೀಪುರ ಅರಣ್ಯ ಪ್ರದೇಶದಿಂದ ಹೊಗೆ ಹೊರಬರುತ್ತಿದೆ
ಚಿತ್ರ:Bandipur Forest fire3 2019.jpg|ಫೆಬ್ರವರಿ ೨೦೧೯ ರಲ್ಲಿ ಬಂಡೀಪುರ ಅರಣ್ಯದ ಸುಟ್ಟ ಪ್ರದೇಶ
ಚಿತ್ರ:Bandipur wildfire 2019.jpg|ಗೋಪಾಲಸ್ವಾಮಿ ಬೆಟ್ಟಗಳ ಪ್ರದೇಶದಾದ್ಯಂತ ಬೃಹತ್ ಬಂಡೀಪುರ ಕಾಡ್ಗಿಚ್ಚು ಉರಿಯುತ್ತಿದೆ
ಚಿತ್ರ:2019 Bandipr Forest Fire VIIRS 375m.gif|ನಾಸಾದ VIIRS ಸಂವೇದಕದಿಂದ ತೆಗೆದ ಬಂಡೀಪರ್ ಫಾರೆಸ್ಟ್ ಫೈರ್ ಉಪಗ್ರಹ ಚಿತ್ರ
ಚಿತ್ರ:Bandipur Forest fire4 2019.jpg|ಬಂಡೀಪುರ ಕಾಡ್ಗಿಚ್ಚಿನ ಕಾರಣ ದೂರದಿಂದ ದೊಡ್ಡ ಹೊಗೆ ಕಾಣಿಸುತ್ತಿದೆ
ಚಿತ್ರ:Road view to and from OOTY (97).JPG|ಮುದುಮಲೈಗೆ ವ್ಯಾಪಿಸಿದ ಪರಿಣಾಮ ಕಾಡ್ಗಿಚ್ಚು ೪೦ ಎಕರೆಗೂ ಹೆಚ್ಚು ನಾಶವಾಗಿದೆ

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
ವರ್ಗ:ಚಾಮರಾಜನಗರ ಜಿಲ್ಲೆ